CELEX: 62014CN0470
Language: fi
Date: 2014-10-14 00:00:00
Title: Asia C-470/14: Ennakkoratkaisupyyntö, jonka Tribunal Supremo – Sala Tercera Contencioso-Administrativo (Espanja) on esittänyt 14.10.2014 – Entidad de Gestión de Derechos de los Productores Audiovisuales (EGEDA) ym. v. Espanjan valtio ym.

12.1.2015   
            
            
               FI
            
            
               Euroopan unionin virallinen lehti
            
            
               C 7/13
            
         Ennakkoratkaisupyyntö, jonka Tribunal Supremo – Sala Tercera Contencioso-Administrativo (Espanja) on esittänyt 14.10.2014 – Entidad de Gestión de Derechos de los Productores Audiovisuales (EGEDA) ym. v. Espanjan valtio ym.
   (Asia C-470/14)
   (2015/C 007/18)
   Oikeudenkäyntikieli: espanja
   
      Ennakkoratkaisua pyytänyt tuomioistuin
   
   Tribunal Supremo, Sala Tercera Contencioso-Administrativo
   
      Pääasian asianosaiset
   
   
      Kantajat: Entidad de Gestión de Derechos de los Productores Audiovisuales (EGEDA), Derechos de Autor de Medios Audiovisuales (DAMA) ja Visual Entidad de Gestión de Artistas Plásticos (VEGAP)
   
      Vastaajat: Espanjan valtio, Asociación Multisectorial de Empresas de la Electrónica, las Tecnologías de la Información y la Comunicación, de las Telecomunicaciones y de los contenidos Digitales (AMETIC), Entidad de Gestión, Artistas, Intérpretes o Ejecutantes y Sociedad de Gestión de España (AIE), Asociación de Gestión de Derechos Intelectuales (AGEDI), Sociedad General de Autores y Editores (SGAE), Centro Español de Derechos Reprográficos (CEDRO) ja Artistas Intérpretes, Sociedad de Gestión (AISGE)
   
      Ennakkoratkaisukysymykset
   
   
               1)
            
            
               Onko yksityisestä kopioinnista suoritettavaa sopivaa hyvitystä koskeva järjestelmä, jossa hyvitys maksetaan valtion yleisestä talousarviosta käyttäen arviointiperusteena todellisuudessa aiheutunutta vahinkoa, ilman että se mahdollistaa kyseisen hyvityksen aiheuttaman kustannuksen perimisen yksityisten kopioiden käyttäjiltä, direktiivin 2001/29 (1) 5 artiklan 2 kohdan b alakohdan mukainen?
            
         
               2)
            
            
               Jos ensimmäiseen kysymykseen vastataan myöntävästi, onko direktiivin 2001/29 5 artiklan 2 kohdan b alakohdan mukaista, että valtion yleisen talousarvion kautta yksityisestä kopioinnista suoritettavaan sopivaan hyvitykseen osoitettavat kokonaismäärärahat on vahvistettava kullekin varainhoitovuodelle määritettyjen talousarvion enimmäismäärien rajoissa, vaikka hyvityksen laskentaperusteena olisi käytetty todellisuudessa aiheutunutta vahinkoa?
            
         
      (1)  Tekijänoikeuden ja lähioikeuksien tiettyjen piirteiden yhdenmukaistamisesta tietoyhteiskunnassa 22.5.2001 annettu Euroopan parlamentin ja neuvoston direktiivi 2001/29/EY (EYVL L 167, s. 10).